Document ID: /roh_data/filtered/fineweb-2-filterrobots_roh.jsonl.gz/37723

In auto immatriculà en l’Austria charrava da Casti en direcziun Tusaun. Sin la «Caselertobelbrücke» è l’auto vegnì surpassà d’in auto da la Svizra cun colur grisch-stgira. Tar quest surpassament è l’auto svizzer collidà cun la part davos da l'auto austriac. Sin quai è l’auto austriac collidà cun la saiv da segirezza da maun dretg e silsuenter sa fermà vulvì per 180 grads. L’auto ch’ha surpassà è silsuenter charrà enavant en direcziun Tusaun, senza da s’occupar da l’accident.
Polizia tschertga perditgas
Sco quai che la Polizia Chantunala scriva en sia communicaziun, stoppia l’auto da la Svizra esser donnegià davant da maun dretg. Il manischunz sco era persunas, che pon far ulteriuras indicaziuns davart l’accident duain s’annunziar tar la Polizia chantunala, telefon 081 632 54 54.